Kui vaja, tuleb ministriga minna ka ööklubisse
Eesti Euroopa Liidu nõukogu eesistumine toob Tallinna hulgaliselt tähtsaid külalisi, kellest paljud ei tea Eestist mitte midagi. Et nad õigeks ajaks õigesse kohta jõuaksid ning Eestist mingeidki teadmisi saaks, hoolitsevad nende eest spetsiaalsed saatjad ehk sideisikud.
Kahe aasta jagu Tallinnas elanud, kuid Saksamaalt pärit Tobias Johannes Koch on kõigest üks ligi sajast sideisikust, kes Maarjamaale saabuvate külaliste eest hoolitseb.
Kuna noormehe emakeel on saksa keel ning peale eesti ja inglise keele on tal suus ka taani keel, siis on seni tema hoole all olnud külalised Austriast ja Taanist – kokku neli delegatsiooni.